Na temelju čl. 48 Zakona o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12 i 19/13, 137/15, 123/17, 98/19 i 144/20), te čl. 34. Statuta Grada Hvara (“Službeni glasnik Grada Hvara”, broj 3/18 i 10/18 i 2/21), Zakona o udrugama (Narodne novine, broj: 74/14, 70/17, 98/19 i 151/22), te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15) gradonačelnik Grada Hvara donosi:

ODLUKU

o načinu raspodjele raspoloživih sredstava iz Proračuna Grada Hvara za 2023. godinu namijenjenih financiranju programa i projekata udruga osoba s invaliditetom te ostale udruge iz područja zdravstvene skrbi

I.

Ovom Odlukom utvrđuje se način raspodjele sredstava namijenjenih financiranju programa i projekata udruga osoba s invaliditetom za 2023. godinu iz raspoloživih sredstava Grada Hvara u ukupnom iznosu od 14.000,00 EUR (slovima: četrnaest tisuća eura), a koja su u proračunu Grada Hvara za 2023. godinu raspoređena u:

* razdjel 001, glava 00101, program 1023 na aktivnosti A 1023 04

II.

Sredstva navedena u točki I. raspodijelit će se na temelju javnog natječaja za financiranje programa i projekata udruga osoba s invaliditetom (u daljnjem tekstu: Natječaj) čiji je nositelj Grad Hvar i u skladu s dokumentacijom za provedbu Natječaja koja je sastavni dio ove Odluke.

III.

Dokumentacija za provedbu Natječaja iz točke II. ove Odluke obuhvaća:

1. tekst javnog natječaja,
2. upute za prijavitelje,
3. obrasce za prijavu projekta

3.1. Obrazac opisa programa/projekta – OPISNI OBRAZAC

3.2 Obrazac proračuna - PROR

3.3 Obrazac izjave o nepostojanju dvostrukog financiranja – IZJ-FINAN

3.4 Obrazac izjave o partnerstvu

3.5. Obrazac životopisa voditelja programa/projekta

1. obrazac za procjenu kvalitete/vrijednosti projekta i
2. obrasce za provedbu projekta i izvještavanje

5.1. Obrazac ugovora o financiranju programa ili projekta

5.2 Obrazac opisnog izvještaja provedbe programa ili projekta - OPIS

5.3 Obrazac financijskog izvještaja provedbe programa ili projekta – FIN-IZVJ

IV.

Poziv i dokumentacija za provedbu Natječaja iz točke III. objavljuje se u cijelosti na mrežnim stranicama Grada Hvara ([www.hvar.hr](http://www.hvar.hr)) i mrežnim stranicama Ureda za udruge Vlade Republike Hrvatske.

V.

Grad Hvar nadležan je za provedbu postupka.

Sukladno Uputama za prijavitelje, Grad Hvar će osnovati Povjerenstvo za otvaranje prijava i provjeru propisanih uvjeta natječaja te provesti otvaranje zaprimljenih prijava.

Grad Hvar osnovat će Povjerenstvo za ocjenjivanje za procjenu zaprimljenih projektnih prijava koje su uspješno ispunile provjeru propisanih uvjeta natječaja.

Članovi Povjerenstva za otvaranje prijava i provjeru propisanih uvjeta natječaja i Povjerenstva za ocjenjivanje zaprimljenih projektnih prijava radit će sukladno proceduri navedenoj u Uputama za prijavitelje i Pravilniku o financiranju javnih potreba Grada Hvara.

Članove Povjerenstva za otvaranje prijava i provjeru propisanih uvjeta natječaja i Povjerenstva za ocjenjivanje zaprimljenih projektnih prijava imenuje Gradonačelnik Grada Hvara.

Naknade za rad članova Povjerenstva za ocjenjivanje osigurat će se u Proračunu Grada Hvara.

VI.

Na temelju provedenog postupka ocjenjivanja projekata, Gradonačelnik donosi Odluku o raspodjeli sredstava za financiranje projekata udruga osoba s invaliditetom te ostale udruge iz područja zdravstvene skrbi.

Na temelju Odluke iz stavka 1. ove točke Grad Hvar će s nositeljem projekta sklopiti pojedinačne ugovore.

VII.

Odluka iz točke VI. bit će objavljena na mrežnim stranicama Grada Hvara ([www.hvar.hr](http://www.hvar.hr)).

VIII.

Za provedbu ove Odluke zadužuje se Jedinstveni upravni odjel Grada Hvara.

IX.

Ova Odluka stupa na snagu danom donošenja.

KLASA: 230-01/23-01/2

URBROJ: 2181-2/01-01/1-23-01

Hvar, 9. siječnja 2023. Godine

 GRADONAČELNIK

 \_\_\_\_\_\_\_\_\_\_\_\_\_\_\_\_\_\_